Document ID: 31998L0006

Reference:
EUR-Lex - 31998L0006 - ET
Tähtis õiguslik teade
|
31998L0006
Euroopa Liidu Teataja L 080 , 18/03/1998 Lk 0027 - 0031
Euroopa Parlamendi ja nõukogu direktiiv 98/6/EÜ,16. veebruar 1998,tarbijakaitse kohta tarbijatele pakutavate toodete hindade avaldamiselEUROOPA PARLAMENT JA EUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artikli 129a lõiget 2,võttes arvesse komisjoni ettepanekut, [1]võttes arvesse majandus- ja sotsiaalkomitee arvamust, [2]toimides asutamislepingu artiklis 189b ettenähtud menetluse kohaselt [3] vastavalt lepituskomitees 9. detsembril 1997 heakskiidetud ühistekstilening arvestades, et:(1) turu läbipaistev toimimine ja täpne teave edendab tarbijakaitset ja ettevõtete ning toodete vahelist ausat konkurentsi;(2) tuleb tagada tarbijate kaitstuse kõrge tase; ühendus peaks sellele kaasa aitama erimeetmetega, mis toetavad ja täiendavad liikmesriikide poliitikat anda tarbijatele pakutavate toodete hindade kohta täpne, läbipaistev ja üheti mõistetav teave;(3) nõukogu 14. aprilli 1975. aasta resolutsiooniga Euroopa Majandusühenduse tarbijate kaitse ja teavitamise poliitika esialgse programmi kohta [4] ning nõukogu 19. mai 1981. aasta resolutsiooniga Euroopa Majandusühenduse tarbijate kaitse ja teavitamise poliitika teise programmi kohta [5] sätestatakse hindade avaldamise ühtsete põhimõtete kehtestamine;(4) kõnealused põhimõtted on kehtestatud direktiiviga 79/581/EMÜ teatavate toiduainete hindade avaldamise kohta [6] ja direktiiviga 88/314/EMÜ toiduks mittekasutatavate toodete hindade avaldamise kohta; [7](5) seos toodete ühikuhinna avaldamise ja toodete ühenduse tasandil kindlaksmääratud koguses või mahus eelpakendamise vahel on osutunud liialt keerukaks, et seda rakendada; seetõttu on vaja kõnealusest seosest loobuda uue, lihtsustatud süsteemi kasuks ning tarbija huvides, ilma et see piiraks pakendamise standardimist käsitlevate eeskirjade kohaldamist;(6) müügihinna ja ühikuhinna avaldamise kohustus aitab oluliselt parandada tarbijate informeeritust ning on lihtsaim viis, mis võimaldab tarbijatel kõige paremini arvestada ja võrrelda toodete hindu ning lihtsate võrdluste põhjal teha teadlikke valikuid;(7) seetõttu peaks kehtima üldine kohustus avaldada nii müügi- kui ka ühikuhind kõigi toodete puhul, välja arvatud pakkimata tooted, mille puhul müügihinda ei saa määrata enne, kui tarbija on teatanud vajaliku tootekoguse;(8) on vaja arvestada asjaolu, et teatavaid tooteid müüakse tavapäraselt koguses, mis ei ole üks kilogramm, üks liiter, üks meeter, üks ruutmeeter või üks kuupmeeter; seetõttu on vaja, et liikmesriigid võiksid teatavatel juhtudel lubada ühikuhinna avaldamist muu koguseühiku kaudu, võttes arvesse toote laadi ja koguseid, milles toodet asjaomases liikmesriigis tavapäraselt müüakse;(9) ühikuhinna avaldamise kohustus võib teatavatel asjaoludel kujuneda väikestele jaemüügiettevõtjatele ülemääraseks koormaks; seetõttu tuleks liikmesriikidele anda võimalus jätta kõnealune kohustus asjakohase üleminekuperioodi kestel kehtestamata;(10) samuti peaks liikmesriikidel olema võimalus loobuda kohaldamast ühikuhinna avaldamise kohustust, kui toote hinna avaldamine ei oleks kasulik või võiks põhjustada segadust, näiteks kui koguse avaldamine ei ole hinna võrdlemisel asjakohane või kui eri tooteid turustatakse samas pakendis;(11) võimaldamaks süsteemi rakendamist võivad liikmesriigid toiduks mittekasutatavate toodete puhul koostada toodete või tootekategooriate loetelu, mille suhtes jääb kehtima ühikuhinna avaldamise kohustus;(12) ühenduse tasandil kehtivad eeskirjad võimaldavad kindlustada ühtse ja läbipaistva teabe, mis on kasulik kõigile tarbijatele siseturul; uus, lihtsustatud lähenemisviis on vajalik ning ka piisav kõnealuse eesmärgi saavutamiseks;(13) liikmesriigid peavad jälgima, et süsteem toimiks; süsteemi läbipaistvus tuleks säilitada ka pärast euro kasutuselevõtmist; selleks tuleks piirata avaldatavate hindade maksimaalset arvu;(14) erilist tähelepanu tuleks pöörata väikestele jaemüügiettevõtetele; selleks peaks komisjon hiljemalt kolm aastat pärast artikli 11 lõikes 1 nimetatud kuupäeva esitatavas ettekandes käesoleva direktiivi kohaldamise kohta võtma eeskätt arvesse väikeste jaemüügiettevõtete kogemused, muu hulgas seoses tehnoloogia arengu ja ühisraha kasutuselevõtmisega; võttes arvesse artiklis 6 nimetatud üleminekuperioodi, tuleks ettekandega koos esitada ettepanek,ON VASTU VÕTNUD KÄESOLEVA DIREKTIIVI:Artikkel 1Käesoleva direktiivi eesmärk on sätestada ettevõtjate poolt tarbijatele pakutavate toodete müügihinna ja mõõtühiku hinna avaldamine, et parandada tarbija informeeritust ja võimaldada hindade võrdlemist.Artikkel 2Käesolevas direktiivis kasutatakse järgmisi mõisteid:a) müügihind — toote tüki või toote kindlaksmääratud koguse lõpphind, kaasa arvatud käibemaks ja kõik muud maksud;b) ühikuhind — toote ühe kilogrammi, ühe liitri, ühe meetri, ühe ruutmeetri või ühe kuupmeetri või muu asjaomases liikmesriigis teatavate toodete turustamisel ulatuslikult ja tavapäraselt kasutatava koguseühiku lõpphind (kaasa arvatud käibemaks ja kõik muud maksud);c) pakkimata tooted — valmispakendamata tooted, mida mõõdetakse tarbija juuresolekul;d) ettevõtja — füüsiline või juriidiline isik, kes oma majandus- või kutsetegevuse raames tooteid müüb või müügiks pakub;e) tarbija — füüsiline isik, kes ostab toote eesmärgil, mis ei ole seotud tema majandus- või kutsetegevusega.Artikkel 31. Müügihind ja ühikuhind avaldatakse kõigi artiklis 1 nimetatud toodete puhul, ühikuhinna avaldamise suhtes kohaldatakse artikli 5 sätteid. Ühikuhinda ei ole vaja avaldada, kui see on identne müügihinnaga.2. Liikmesriigid võivad otsustada artikli 1 kohaldamata jätta:- seoses teenuste osutamisega pakutavate toodete suhtes,- oksjonimüügi ning kunsti- ja antiikesemete müügi suhtes.3. Pakkimata toodete puhul tuleb avaldada ainult ühikuhind.4. Reklaamis, milles mainitakse artiklis 1 nimetatud toodete müügihinda, tuleb avaldada ka ühikuhind, kui artikliga 5 ei ole sätestatud teisiti.Artikkel 41. Müügihind ja ühikuhind peavad olema üheti mõistetavad, kergesti identifitseeritavad ja selgesti loetavad. Liikmesriigid võivad ette näha, et avaldatavate hindade maksimaalne arv on piiratud.2. Ühikuhind viitab siseriiklike ja ühenduse sätete alusel deklareeritud kogusele.Kui siseriiklikud või ühenduse sätted eeldavad teatavate valmispakendatud toodete puhul netomassi ja vedelikuta netomassi avaldamist, piisab vedelikuta netomassi ühikuhinna avaldamisest.Artikkel 51. Liikmesriigid võivad loobuda kohaldamast ühikuhinna avaldamise kohustust seoses toodetega, mille puhul avaldamine ei ole kasulik toodete laadi või otstarbe tõttu või võiks põhjustada segadust.2. Lõike 1 kohaldamisel võivad liikmesriigid toiduks mittekasutatavate toodete puhul kehtestada loetelu toodetest või tootekategooriatest, mille puhul ühikuhinna avaldamine jääb kohustuslikuks.Artikkel 6Kui ühikuhinna avaldamise kohustus kujuneb teatavatele väikestele jaemüügiettevõtetele ülemääraseks koormaks kas müügiks pakutavate toodete arvu, müügipinna, müügikoha omapära või konkreetsete müügitingimuste tõttu, mis ei võimalda tarbijal toodet vahetult kätte saada, või teatavate kaubandusvormide tõttu, nagu on näiteks teatavat liiki rändkaubandus, võivad liikmesriigid artikli 11 lõikes 1 nimetatud kuupäevale järgnevaks üleminekuperioodiks sätestada, et eespool nimetatud ettevõtetes müüdavate toodete suhtes, välja arvatud pakkimata tooted, ei kohaldata ühikuhinna avaldamise kohustust, kui artikliga 12 ei ole ette nähtud teisiti.Artikkel 7Liikmesriigid sätestavad asjakohased meetmed, et teavitada kõiki isikuid, kes on seotud siseriiklike õigusnormidega, millega käesolev direktiiv üle võetakse.Artikkel 8Liikmesriigid näevad ette karistused käesoleva direktiivi kohaldamisel vastuvõetud siseriiklike õigusnormide rikkumise eest ning võtavad kõik vajalikud meetmed, et tagada nende rakendamine. Karistused peavad olema mõjuvad, proportsionaalsed ja hoiatavad.Artikkel 91. Euroopa Parlamendi ja nõukogu 29. novembri 1995. aasta direktiivi 95/58/EÜ (millega muudetakse direktiivi 79/581/EMÜ tarbijakaitse kohta toiduainete hindade avaldamisel) ning direktiivi 88/314/EMÜ (tarbijakaitse kohta toiduks mittekasutatavate toodete hindade avaldamisel) [8] artiklis 1 nimetatud üheksa aasta pikkust üleminekuperioodi pikendatakse kuni käesoleva direktiivi artikli 11 lõikes 1 nimetatud tähtpäevani.2. Direktiivid 79/581/EMÜ ja 88/314/EMÜ tunnistatakse kehtetuks käesoleva direktiivi artikli 11 lõikes 1 nimetatud kuupäevast alates.Artikkel 10Käesolev direktiiv ei takista liikmesriikidel vastu võtta või säilitada sätteid, mis on tarbijate teavitamise ja hindade võrdlemise seisukohast soodsamad, ilma et see piiraks liikmesriikide asutamislepingujärgsete kohustuste täitmist.Artikkel 111. Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt 18. märtsil 2000. Liikmesriigid teatavad nendest viivitamata komisjonile. Vastuvõetud sätted kohaldatakse kõnealusest kuupäevast.Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike õigusnormide teksti.3. Liikmesriigid edastavad komisjonile artikliga 8 ettenähtud karistusi reguleerivad sätted ning kõik nendes hiljem tehtud muudatused.Artikkel 12Komisjon teeb hiljemalt kolm aastat pärast artikli 11 lõikes 1 nimetatud kuupäeva Euroopa Parlamendile ja nõukogule käesoleva direktiivi, eelkõige artikli 6 kohaldamise kohta üldettekande, millega kaasneb ettepanek.Euroopa Parlament ja nõukogu vaatavad artikli 6 sätted kõnealusele ettekandele tuginedes uuesti läbi ning toimivad asutamislepingu kohaselt kolme aasta jooksul pärast seda, kui komisjon on esitanud esimeses lõigus nimetatud ettepaneku.Artikkel 13Käesolev direktiiv jõustub Euroopa Ühenduste Teatajas avaldamise päeval.Artikkel 14Käesolev direktiiv on adresseeritud liikmesriikidele.Brüssel, 16. veebruar 1998Euroopa Parlamendi nimelpresidentJ. M. Gil-roblesNõukogu nimeleesistujaJ. Cunningham[1] EÜT C 260, 5.10.1995, lk 5 ja EÜT C 249, 27.8.1996, lk 2.[2] EÜT C 82, 19.3.1996, lk 32.[3] Euroopa Parlamendi 18. aprilli 1996. aasta arvamus (EÜT C 141, 13.5.1996, lk 191). Nõukogu 27. septembri 1996. aasta ühine seisukoht (EÜT C 333, 7.11.1996, lk 7) ja Euroopa Parlamendi 18. veebruari 1997. aasta otsus (EÜT C 85, 17.3.1997, lk 26). Euroopa Parlamendi 16. detsembri 1997. aasta otsus ja nõukogu 18. detsembri 1997. aasta otsus.[4] EÜT C 92, 25.4.1975, lk 1.[5] EÜT C 133, 3.6.1981, lk 1.[6] EÜT L 158, 26.6.1979, lk 19. Direktiivi on viimati muudetud direktiiviga 95/58/EÜ (EÜT L 299, 12.12.1995, lk 11).[7] EÜT L 142, 9.6.1988, lk 19. Direktiivi on viimati muudetud direktiiviga 95/58/EÜ (EÜT L 299, 12.12.1995, lk 11).[8] EÜT L 299, 12.12.1995, lk 11.--------------------------------------------------

Summary:
Toote hinna avaldamine tarbekaupadel
Toote hinna avaldamine tarbekaupadel
 
KOKKUVÕTE:
direktiivi 98/6/EÜ eeskirjad tarbijatele pakutavatel toodetel hinna avaldamise kohta
direktiiv (EL) 2019/2161, millega muudetakse direktiivi 93/13/EMÜ ning direktiive 98/6/EÜ, 2005/29/EÜ ja 2011/83/EL, et ajakohastada ELi tarbijakaitsenorme ja tagada paremini nende täitmine
MIS ON DIREKTIIVI EESMÄRK?
Direktiiviga 98/6/EÜ nõutakse, et kõigil toodetel, mida ettevõtjad tarbijatele pakuvad, oleks selgelt märgitud müügihind ja ühikuhind, mis aitavad parandada tarbijate informeeritust ja võimaldavad võrrelda toodete hindu. Sellega tunnistati alates 18. märtsist 2000 kehtetuks direktiivid 79/581/EMÜ (toiduainete hinnad) ja 88/314/EMÜ (toiduks mittekasutatavate toodete hinnad). Direktiivi 98/6/EÜ muudeti direktiiviga (EL) 2019/2161 ELi tarbijakaitsenormide ajakohastamise ja nende parema täitmise tagamise kohta.
PÕHIPUNKTID
Direktiiv 98/6/EÜMüügihind ja ühikuhind peavad olema märgitud üheti mõistetaval, kergesti identifitseeritaval ja selgesti loetaval viisil kõigil toodetel, mida ettevõtjad tarbijaile pakuvad (see tähendab, et lõpphind peab sisaldama käibemaksu ja kõiki teisi makse). Ühikuhinda ei ole vaja avaldada, kui see on identne müügihinnaga. ELi liikmesriigid võivad siiski otsustada seda eeskirja mitte kohaldadaseoses teenuste osutamisega pakutavate toodete suhtes;oksjonimüügi ning kunsti- ja antiikesemete müügi suhtes. Pakkimata toodete puhul tuleb avaldada ainult ühikuhind. Reklaamis, milles mainitakse müügihinda, tuleb avaldada ka ühikuhind. Liikmesriigid võivadloobuda kohaldamast ühikuhinna avaldamise kohustust seoses toodetega, mille puhul avaldamine ei ole kasulik või võiks põhjustada segadust;koostada toiduks mittekasutatavate toodete loetelu, mille puhul ühikuhinna avaldamine jääb sellele vaatamata kohustuslikuks. Direktiiviga sätestati üleminekuaeg, mille kestel ei olnud väikesed jaemüügiettevõtjad kohustatud avaldama muude kui pakkimata toodete ühikuhinda. Liikmesriigid peavadvõtma asjakohased meetmed, et teavitada kõiki asjaomaseid isikuid, kui käesolev õigusakt on siseriiklikusse õigusesse üle võetud;kehtestama karistussüsteemi käesoleva direktiivi kohaldamisel vastu võetud siseriiklike õigusnormide rikkumise eest ja andma selle kohta teavet.Direktiiv (EL) 2019/2161Muutmisdirektiiviga (EL) 2019/2161 lisatakse direktiivile 98/6/EÜ uus artikkel, mis käsitleb tarbijatele antavat teavet hinnaalanduste kohta. Igas hinna alandamise teates tuleb selgelt ära näidata hind, mida ettevõtja varem kohaldas (varasem hind). Varasem hind on ettevõtja kohaldatud madalaim hind teatava ajavahemiku jooksul, mis ei ole lühem kui 30 päeva enne hinna alandamist. Muudatusega nähakse ette liikmesriikide võimalus kehtestada norme sellise kauba jaoks, mis võib kiiresti rikneda või aeguda (eriti toit) või mis on olnud müügil vähem kui 30 päeva, samuti seoses pidevate hinnaalandustega. Kehtivat nõuet, mille kohaselt peavad liikmesriigid kehtestama hinnakujundust käsitlevate riiklike eeskirjade rikkumise eest tõhusad, proportsionaalsed ja hoiatavad karistused, on täiendatud karistuste määramise kriteeriumide loeteluga.
MIS AJAST DIREKTIIVE KOHALDATAKSE?
Direktiiv 98/6/EÜ pidi liikmesriikides jõustuma 18. märtsiks 2000. Muutmisdirektiiv (EL) 2019/2161 pidi liikmesriikides jõustuma hiljemalt 28. novembriks 2021. Liikmesriigid peavad direktiivi eeskirju kohaldama alates 28. maist 2022.
TAUST
LisateaveHindade avaldamise direktiiv (Euroopa Komisjon) Suunised direktiivi 98/6/EÜ artikli 6a tõlgendamiseks ja kohaldamiseks Teabeleht – Uus kokkulepe: milliseid eeliseid ma tarbijana saan? (Euroopa Komisjon)
PÕHIDOKUMENDID
Euroopa Parlamendi ja nõukogu 16. veebruari 1998. aasta direktiiv 98/6/EÜ tarbijakaitse kohta tarbijatele pakutavate toodete hindade avaldamisel (EÜT L 80, 18.3.1998, lk 27–31)
Euroopa Parlamendi ja nõukogu 27. novembri 2019. aasta direktiiv (EL) 2019/2161, millega muudetakse nõukogu direktiivi 93/13/EMÜ ning Euroopa Parlamendi ja nõukogu direktiive 98/6/EÜ, 2005/29/EÜ ja 2011/83/EL, et ajakohastada liidu tarbijakaitsenorme ja tagada paremini nende täitmine (ELT L 328, 18.12.2019, lk 7–28)
SEONDUVAD DOKUMENDID
Euroopa Parlamendi ja nõukogu 12. detsembri 2017. aasta määrus (EL) 2017/2394 tarbijakaitsealaste õigusaktide täitmise tagamise eest vastutavate liikmesriigi asutuste vahelise koostöö kohta ja millega tunnistatakse kehtetuks määrus (EÜ) nr 2006/2004 (ELT L 345, 27.12.2017, lk 1–26)
Määruse (EL) 2017/2394 hilisemad muudatused on algdokumenti lisatud. Käesoleval konsolideeritud versioonil on üksnes dokumenteeriv väärtus.
Komisjoni teatis Euroopa Parlamendile, nõukogule ning Euroopa Majandus- ja Sotsiaalkomiteele – Uus kokkulepe tarbijatega (COM(2018) 183 final, 11.4.2018)
Viimati muudetud: 03.02.2022